Finale Evropskog prvenstva u nogometu 2008.
Finale Evropskog prvenstva u nogometu 2008. je bila nogometna utakmica koja se odigrala 29. juna 2008. na Ernst-Happel-Stadionu u Beču, kako bi se utvrdio pobjednik Evropskog prvenstva održanog u Austriji i Švicarskoj. Titulu Španiji donio je Fernando Torres golom u 33. minuti. Španija je postala drugi osvajač Evropskog prvenstva, uz Francusku 1984, koji je pobijedio sve utakmice u grupnoj fazi. Postali su i prvi osvajači od Njemačke 1996. koji su osvojili titulu bez poraza. Ceremonija zatvaranja održana je prije početka utakmice. Učestvovalo je 400 izvođača, uključujući i španskog pjevača Enriquea Iglesiasa koji je otpjevao službenu pjesmu Evropskog prvenstva "Can You Hear Me".